এই নিবন্ধটি ব্যক্তি রাম নাথ কোবিন্দ সম্পর্কে। তাঁর সভাপতিত্বের জন্য রাম নাথ কোবিন্দের রাষ্ট্রপতিত্ব দেখুন।

**রামনাথ কোবিন্দ** (জন্ম: ১ অক্টোবর, ১৯৪৫) ভারতের ১৪তম রাষ্ট্রপতি ছিলেন। কোবিন্দ ২০১৫-২০১৭ সালে বিহারের রাজ্যপাল ছিলেন।

প্রারম্ভিক জীবন
---------------

১লা অক্টোবর ১৯৪৫ সালে উত্তরপ্রদেশের কানপুর দেহাত জেলার পারাউখ গ্রামে তিনি জন্মগ্রহণ করেন। তার বাবা মাইকুলাল ছিলেন একজন ভূমিহীন চাষি। ছোট্ট দোকানের উপর নির্ভর ছিল মাইকুলাল কোবিন্দের সংসার। রাম নাথ কোবিন্দ জন্মেছিলেন যে মাটির কুঁড়ে ঘরে যেটি এখন আর নেই। ৫ ভাই ও ২ বোনের মধ্যে সবথেকে ছোট রামনাথ ৫ বছর বয়সে তার মা'কে হারান। গ্রামের পাঠশালায় প্রাথমিক শিক্ষা লাভ করার পর রামনাথ প্রতিদিন ৬ কিলোমিটার পায়ে হেঁটে খানপুর গ্রামে জুনিয়ার স্কুলে পড়তে যেতেন। অদম্য প্রচেষ্টা ও মনোবলকে পাথেয় করে উনি কানপুর বিশ্ববিদ্যালয়ের অধীন ডক্টর অমিত কুমার শ্রীবাস্তব কলেজ থেকে কমার্স নিয়ে বিএ ও আইন পাশ করেন।

রাজনীতি
-------

শ্রী রামনাথ কোবিন্দ রাষ্ট্রীয় স্বয়ংসেবক সঙ্ঘ এর স্বয়ংসেবক ছিলেন। ১৯৯১ সালে তিনি ভারতীয় জনতা পার্টির সদস্য হন। ১৯৯৮-২০০২ সময়কালে তিনি বিজেপি দলিত মোর্চার ও সর্বভারতীয় কোলি সমাজের সভাপতি পদে নিযুক্ত থাকেন। তিনি বিজেপির জাতীয় মুখপাত্রও ছিলেন। দেরাপুরে তার পৈত্রিক ভিটেবাড়ি তিনি রাষ্ট্রীয় স্বয়ংসেবক সঙ্ঘ দলকে দান করেন। ১৯৯৪ সালের এপ্রিল মাসে রামনাথ কোবিন্দ রাজ্যসভার এমপি নির্বাচিত হন। মার্চ ২০০৬ পর্যন্ত একনিষ্ঠ ভাবে তিনি দলিত সম্প্রদায়ের জন্য উন্নতিমূলক কাজে নিযুক্ত ছিলেন। স্বরাষ্ট্র, পেট্রোলিয়াম ও প্রাকৃতিক গ্যাস, সামাজিক ন্যায় বিচার - প্রভৃতি ক্ষেত্রে তিনি দৃষ্টান্ত মূলক কাজ করেছেন। তিনি লখনউর ড. বি আর আম্বেদকার ইউনিভার্সিটির ও আইআইএম কোলকাতারপরিচালন বোর্ডের সদস্য ছিলেন অক্টোবর ২০০২ পর্যন্ত। ৮ই আগস্ট ২০১৫ সালে তৎকালীন রাষ্ট্রপতি প্রণব মুখার্জি রামনাথ কোবিন্দকে বিহারের রাজ্যপাল নিযুক্ত করেন। ১৬ই আগস্ট ২০১৫ তে পাটনা হাইকোর্টের প্রধান বিচারপতি ইকবাল আহমেদ আনসারী তাকে রাজ্যপালের শপথ বাক্য পাঠ করান।

রাষ্ট্রপতি নির্বাচন
-------------------

২০শে জুলাই ১৪তম রাষ্ট্রপতি হিসাবে নির্বাচিত হওয়ার পর তিনি বিহারের রাজ্যপালের পদ থেকে পদত্যাগ করেন। রাষ্ট্রপতি প্রণব মুখোপাধ্যায় তার এই পদত্যাগ স্বীকার করেন। ২৫শে জুলাই ২০১৭ তারিখে উনি ভারতের রাষ্ট্রপতির দ্বায়িত্ব ভার গ্রহণ করেন।

ব্যক্তিগত জীবন
--------------

আইন পাশ করার পর রামনাথ দিল্লী চলে আসেন সিভিল সার্ভিস পরীক্ষা দেওয়ার জন্য। পরপর দুইবার ব্যর্থ হওয়ার পর তৃতীয় চেষ্টায় উনি সফল হন কিন্তু মনঃপুত না হওয়ায় চাকরি না করে তিনি ওকালতি করা শুরু করেন। ১৯৮০ থেকে ১৯৯৩ - দীর্ঘ ১৩ বছর উনি দিল্লী কোর্টে ওকালতি করেন। ওকালতির সাথে সাথে রামনাথ তার সমাজসেবামূলক কাজ চালিয়ে যেতে থাকেন। ১৯৭৪ সালের ৩০শে মে উনি সভিতা কোবিন্দের সাথে বিবাহ বন্ধনে আবদ্ধ হন। তাদের দুটি সন্তান, পুত্র প্রশান্ত কুমার ও কন্যা স্বাতী।

তথ্যসূত্র
---------

1. ↑  "Press Releases Detail - The President of India"। *presidentofindia.nic.in*।
2. ↑  "দেশের চতুর্দশ রাষ্ট্রপতি রাম নাথ কোবিন্দ -Eisamay"। *এই সময়*। সংগ্রহের তারিখ ২০ জুলাই ২০১৭।
3. ↑  Ram Nath Kovind resigns as Bihar Governor (২০ জুন ২০১৭)। "Ram Nath Kovind resigns as Bihar Governor"। The Hindu। সংগ্রহের তারিখ ২০ জুন ২০১৭।
4. ↑
5. ↑  "কে এই রামনাথ কোবিন্দ যাকে রাষ্ট্রপতি পদের লড়াইয়ে মনোনীত করল বিজেপি"। *bengali.oneindia.com*। সংগ্রহের তারিখ ১২ আগস্ট, ২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
6. ↑  "কে হচ্ছেন রাষ্ট্রপতি! জেনে নিন রামনাথ কোবিন্দ সম্পর্কে ১০ তথ্য"। *ebela.in*। এবেলা। সংগ্রহের তারিখ ১২ আগস্ট ২০১৭।

বহিঃসংযোগ
---------

| সরকারি দফতর
 |
| --- |
| পূর্বসূরীকেশরী নাথ ত্রিপাঠী | **বিহারের রাজ্যপাল**২০১৫–২০১৭ | উত্তরসূরীকেশরী নাথ ত্রিপাঠী |
|
| রাজনৈতিক দপ্তর
 |
| পূর্বসূরীপ্রণব মুখার্জি | **ভারতের রাষ্ট্রপতি**২০১৭–বর্তমান | **নির্ধারিত হয়নি** |

| * দে
* স
ভারত ভারতের রাষ্ট্রপতি (তালিকা) |
| --- |
| 
* রাজেন্দ্র প্রসাদ
* সর্বপল্লী রাধাকৃষ্ণন
* জাকির হুসেইন
* বরাহগিরি ভেঙ্কট গিরি†
* মুহাম্মদ হিদায়াতউল্লাহ†
* বরাহগিরি ভেঙ্কট গিরি
* ফখরুদ্দিন আলি আহমেদ
* বসপ্পা ধনপ্পা জত্তী†
* নীলম সঞ্জীব রেড্ডি
* জৈল সিং
* আর. ভেঙ্কটরমন
* শঙ্কর দয়াল শর্মা
* কে. আর. নারায়ানান
* এ. পি. জে. আবদুল কালাম
* প্রতিভা পাতিল
* প্রণব মুখোপাধ্যায়
* রাম নাথ কোবিন্দ

 |  |
| †ভারপ্রাপ্ত রাষ্ট্রপতি |